Jūlijs Roze

Jūlijs Roze (1892-1972) bija latviešu žurnālists un rakstnieks. Rīgas Dramatiskā teātra direktors (1942-1944). Viens no 1944. gada 17. marta Latvijas Centrālās padomes memoranda parakstītājiem. 

 Dzīvesgājums 
Dzimis 1892. gada 20. februārī Mālpils muižas kalpa ģimenē. 1909. gadā beidza Rīgas pilsētas reālskolu. Studēja vēsturi Tērbatas universitātē (1909—1917). Bija Latvijas pagaidu nacionālā teātra dramaturgs Valkā (1918) un strādāja par žurnālistu "Laika Vēstīs" (1917-1918), "Līdumā" (1918) un "Latvijas Sargā" (1919-1920). 

Pēc Latvijas brīvības cīņu beigām bija "Kopdarbības" (1922-1928), "Balss" (1924-1926) un "Daugavas" (1928-1932), "Jaunāko Ziņu" (1940) žurnālists. Līdztekus rakstīja dzeju un tulkoja Šekspīra "Hamletu" (1921, 1931), Flobēra "Bovarī kundze" (1926), Vailda "Cik svarīgi būt nopietnam" (1927) u.c. darbus. Vairākus gadus bija Latvijas Nacionālā teātra dramaturgs un literārās daļas vadītājs (1937-1940). VĒSTURE, KAS NEZUDĪS  Benno Ābers, Jaunā Gaita nr. 131, 1980. Rīgas Dramatiskā teātra direktors (1942-1944).

Otrā pasaules kara beigās devās trimdā uz Vāciju, kur bija Mērbekas teātra dramaturgs. 1950. gadā izceļoja uz ASV. Nodevās atmiņu un eseju rakstīšanai. 

Miris 1972. gada 30. septembrī Vašingtonā.

 Darbi 
 Fontans (dzejoļu krājums, 1920)
 Paaudžu atšķirības eseja žurnālā "Jaunā Gaita" nr. 83, 1971.
 Jūlijs Roze, laikmeta liecinieks. Latvijas rītausmā, saulrietā. Redaktori: Augusts Rumpēters, Kārlis Rabācs, Jānis Kadilis. Stokholma: Daugava, 1978.

 Atsauces 

Kategorija:1892. gadā dzimušie
Kategorija:1972. gadā mirušie
Kategorija:ASV latvieši
Kategorija:Latviešu žurnālisti
Kategorija:Latviešu rakstnieki
Kategorija:Siguldas novadā dzimušie
Kategorija:Latviešu valodā rakstošie